
[bookmark: _Toc189995480][bookmark: _GoBack]Introducere
[bookmark: _Hlk225948932][bookmark: _Hlk227304778][bookmark: _Hlk227304881]Este pentru a doua oară în mai puțin de cinci ani când pericolele dependenței Europei de importurile de combustibilii fosili devin tot mai clare. Peste jumătate (57 %[footnoteRef:2]) din totalul energiei consumate în Europa este reprezentată de combustibilii fosili importați. Acest lucru creează o vulnerabilitate care ne costă. În 2025, UE a importat combustibili fosili în valoare de aproximativ 340 de miliarde EUR[footnoteRef:3]. De la începutul conflictului din Orientul Mijlociu, în martie 2026, și de la închiderea strâmtorii Ormuz am cheltuit o sumă suplimentară de 24 de miliarde EUR pe importurile de combustibili fosili[footnoteRef:4]. În plus, posibilele efecte asupra creșterii PIB-ului și a inflației[footnoteRef:5] sunt semnificative. Situația din Orientul Mijlociu rămâne volatilă și nu este clar cât timp va dura, însă un lucru este sigur: impactul său va continua să fie resimțit timp de cel puțin câteva luni și nu se va limita la sectorul energetic, situația din zona respectivă urmând să aibă un impact economic, în materie de ocupare a forței de muncă și social.  [2:  Eurostat, 2024.]  [3:  Eurostat.]  [4:  În primele 52 de zile ale acestuia. Comparație cu situația de dinaintea declanșării crizei din Orientul Mijlociu, plecând de la ipoteza că UE importă în continuare aceleași volume. Înainte de criză, UE ar fi plătit aproximativ 51 de miliarde EUR în același interval de timp, și nu 75 de miliarde EUR, conform calculelor Comisiei bazate pe datele furnizate de Bloomberg, Kpler, LSEG / Refinitiv.]  [5:  Energia este un factor principal al volatilității inflației totale, acționând atât prin impacturi directe (combustibil, energie electrică), cât și prin efecte indirecte (costuri de producție și de transport).] 

Creșterea prețurilor este consecința imediată a conflictului. Nu există nicio amenințare imediată la adresa securității aprovizionării, deși stocurile de anumiți combustibili sunt limitate. UE este în curs de a reduce ponderea combustibililor fosili în producția de energie electrică, dar gazele și petrolul continuă să fie dominante în încălzire, în industrie și în transporturi și sunt o materie primă cheie pentru lanțurile valorice industriale (de exemplu, pentru produsele chimice, materialele plastice și îngrășăminte). Acest lucru expune gospodăriile și întreprinderile europene, în special IMM-urile și industriile mari consumatoare de energie, precum și lucrătorii din cadrul acestora, la creșteri bruște ale prețurilor la nivel mondial. Situația actuală necesită măsuri prompte, țintite și temporare pentru a-i proteja pe consumatorii cei mai vulnerabili, pentru a accelera tranziția noastră către o energie curată și către electrificare și pentru a proteja competitivitatea industriei europene.
În ultimii ani, UE a accelerat masiv tranziția energetică către un sistem eficient, flexibil și interconectat, bazat pe surse de energie autohtone, curate și abundente. Multe state membre valorifică deja avantajele unor progrese rapide în ceea ce privește tranziția energetică, demonstrând că acest obiectiv este realizabil și oferă beneficii clare cetățenilor și întreprinderilor. De exemplu, statele membre care au o pondere ridicată de energie curată (în special surse regenerabile de energie și energie nucleară) în mixul lor energetic și un sistem energetic flexibil care se bazează pe o capacitate suficientă a rețelei și pe o stocare suficientă au, în general, prețuri ale energiei electrice mai mici decât media UE și sunt mai puțin afectate în prezent de criza energetică în curs.
Acest lucru ne reamintește în mod clar faptul că este necesar să accelerăm electrificarea, introducerea unei producții interne suplimentare de energie curată și tranziția energetică. De alegerile pe care le facem azi va depinde dacă vom înfrunta următoarea criză dintr-o poziție de vulnerabilitate sau de forță. Tranziția către un sistem energetic curat, abundent, autohton, sigur, rezilient la apă și accesibil ca preț nu a fost niciodată exclusiv o necesitate climatică și de mediu – ci este, deopotrivă, un imperativ socioeconomic, de competitivitate și de securitate. Aceste obiective de politică se consolidează și se completează reciproc și pot fi atinse prin utilizarea deplină a tuturor tehnologiilor curate disponibile, asigurând, în același timp, neutralitatea tehnologică. Acesta este motivul pentru care măsurile de ajutor pe termen scurt nu trebuie să ne îndepărteze de la obiectivele pe termen mai lung de a spori producția de energie curată autohtonă, de a realiza un sistem energetic al UE decarbonizat și rezilient și de a consolida capacitatea de producție a Europei, pentru a evita crearea de noi dependențe strategice, ci, dimpotrivă, trebuie să crească nivelul de ambiție al acestora.
Atingerea acestor obiective va necesita un angajament ferm, o coordonare intensificată și mai multe investiții, dar beneficiile accelerării tranziției către o energie curată depășesc în mod clar costurile acesteia. Fiecare investiție întârziată în tranziția energetică riscă să genereze costuri mai mari pentru societate. 
Criza actuală are o puternică dimensiune globală. Pentru a atenua impactul tensiunii asupra piețelor mondiale, UE se poate baza pe ponderea sa semnificativă în calitate de cumpărător și pe valoarea pieței sale unice, care este o sursă de forță și solidaritate, în special în vremuri de criză.
Acest plan face parte din răspunsul dinamic al Comisiei, care va evolua pe măsură ce situația se schimbă. Comisia va monitoriza îndeaproape aceste măsuri și va lua în considerare măsuri suplimentare în cazul în care situația se va înrăutăți. Planul constă în cinci domenii-cheie de acțiune care vizează sprijinirea statelor membre în furnizarea și canalizarea ajutorului pe termen scurt către consumatori, în special către cei care sunt cel mai direct afectați. Acesta stabilește, de asemenea, modalitățile de avansare mai rapidă pe calea ce duce la realizarea unui sistem energetic mai rezilient pe termen mediu și lung:
· o mai bună coordonare între statele membre și cu partenerii internaționali;
· sprijinirea statelor membre în a proteja consumatorii, inclusiv industria, de șocurile prețurilor și, în același timp, ajutarea acestora în demersul către tranziția energetică;
· accelerarea tranziției către o energie curată autohtonă și către electrificare;
· consolidarea sistemului nostru energetic și
· stimularea investițiilor prin mobilizarea atât a finanțării publice, cât și a celei private pentru tranziția energetică.
[bookmark: _Hlk226801762]Acțiuni imediate pentru a obține beneficii rapide
2.1 Beneficiile consolidării coordonării la nivelul UE
[bookmark: _Hlk227304979]S-a demonstrat că o coordonare consolidată la nivelul UE aduce beneficii clare. Acțiunile comune întreprinse în cadrul planului REPowerEU în urma agresiunii din Ucraina au avut un rol central în a-i permite UE să-și reducă cererea de gaze cu 18 % (în perioada august 2022-martie 2023)[footnoteRef:6], reducându-se astfel presiunile imediate și fiind sprijinită stabilitatea pe termen mai lung. Platforma energetică a UE[footnoteRef:7] a contribuit la agregarea a 90 de miliarde de metri cubi de cerere de gaze la nivel european. Aceasta a conectat cumpărătorii industriali din UE cu furnizorii internaționali – fiind corelate 77 de miliarde de metri cubi de gaze. [6:  Eurostat, comparativ cu nivelurile de dinaintea crizei.]  [7:  Prin intermediul mecanismului AggregateEU, stabilit între 2023 și 2025.] 

Printre primele domenii în care ar fi necesară o coordonare consolidată la nivelul UE se numără constituirea de stocuri de gaze și utilizarea flexibilităților în ceea ce privește normele privind constituirea stocurilor, eliberările de stocuri de petrol, măsurile naționale de urgență și asigurarea disponibilității combustibilului de aviație și a motorinei, inclusiv prin optimizarea capacităților de producție ale rafinăriilor de petrol. 
Penuria de combustibil de aviație poate avea un impact semnificativ asupra transportului aerian, de exemplu ar putea fi anulate zboruri, în special având în vedere apropierea sezonului aviatic de vară, care este unul aglomerat. Având în vedere faptul că transportul aerian nu se limitează la frontierele naționale, acesta necesită o coordonare europeană pentru a menține funcționarea eficace a pieței unice și pentru a asigura continuarea aprovizionării în întreaga UE. Ar trebui avute în vedere surse alternative de aprovizionare și tipuri alternative[footnoteRef:8] de combustibil importat.  [8:  Cum ar fi Jet A.] 

Creșterea prețurilor la motorină și a costurilor combustibilului folosit pentru transportul maritim determină creșterea tarifelor la transportul de marfă și au exercitat o presiune puternică asupra operatorilor de transport rutier și asupra sectoarelor transportului maritim pe distanțe scurte și a transportului pe căile navigabile interioare, precum și asupra pescuitului și agriculturii.
[bookmark: _Hlk227305014]Disponibilitatea și capacitatea operațională a sectorului european de rafinare a petrolului trebuie maximizate pentru a răspunde cererii actuale, în special în ceea ce privește combustibilii de aviație, întrucât aproximativ 40 % din consumul nostru de combustibil de aviație este importat și aproximativ jumătate din totalul importurilor trec prin strâmtoarea Ormuz[footnoteRef:9]. Capacitățile de rafinare ale UE sunt concentrate geografic în unele regiuni ale acesteia[footnoteRef:10], iar sursele alternative de aprovizionare cu produse petroliere rafinate sunt limitate, astfel că este nevoie de o monitorizare coordonată și de eventuale acțiuni colective pentru a maximiza producția existentă a rafinăriilor europene, inclusiv printr-o eliberare coordonată și în timp util a stocurilor de urgență. [9:  Calculele Comisiei bazate pe datele furnizate de Kpler și Eurostat.]  [10:  Patru centre regionale principale: Europa de Nord-Vest, țările nordice și baltice, regiunea mediteraneeană și Europa Centrală și de Est.] 

[bookmark: _Hlk227306078]Coordonarea acțiunilor este, de asemenea, esențială pentru consolidarea infrastructurii pentru combustibili militari, în special pentru importul, prelucrarea, depozitarea și distribuirea livrărilor de combustibil de aviație.
În fine, acțiunea externă a UE ce vizează reducerea dependenței de combustibilii fosili la nivel mondial[footnoteRef:11] poate contribui și mai mult la reducerea vulnerabilității UE față de șocurile prețurilor la energie, la promovarea securității și a rezilienței energetice a UE și la promovarea competitivității Europei în domeniul tehnologiilor curate. Coordonarea și cooperarea cu părțile contractante la Comunitatea Energiei, în special, vor sprijini reziliența piețelor noastre interconectate ale energiei[footnoteRef:12]. [11:  Inclusiv, de exemplu, prin punerea în aplicare a strategiei „Global Gateway” și a Inițiativei privind cooperarea transmediteraneeană în domeniul energiei și al tehnologiilor curate.]  [12:  Comunitatea Energiei poate participa, de asemenea, la reuniunile Grupului de coordonare pentru petrol și ale Grupului de coordonare pentru gaz prin intermediul secretariatului său și, atunci când este relevant, în funcție de subiectele discutate, prin intermediul părților contractante la Comunitatea Energiei. Platforma UE privind energia și materiile prime rămâne deschisă întreprinderilor din părțile contractante la Comunitatea Energiei.] 

Având în vedere impactul lor asupra relațiilor externe ale UE, acțiunile propuse în prezenta comunicare se vor desfășura în cooperare cu Serviciul European de Acțiune Externă, în contextul exercitării funcțiilor acestuia. 
Acțiuni imediate din partea Comisiei pentru a intensifica coordonarea la nivelul UE:
· [Începând din aprilie 2026] Comisia va facilita coordonarea acțiunilor naționale privind constituirea de stocuri de gaze (de exemplu, printr-o strânsă monitorizare și coordonare cu statele membre a calendarului achizițiilor efectuate de actorii de pe piață pentru a evita creșterile bruște ale prețurilor ca urmare a numărului mai mare de achiziții simultane) și privind posibilele eliberări de stocuri de petrol, inclusiv de combustibil de aviație și de motorină (pentru care Comisia va furniza analize ale scenariilor și va coordona calendarul și volumele pentru fiecare regiune și pentru UE). Acest lucru va avea loc în cadrul Grupului de coordonare pentru gaz și, respectiv, al Grupului de coordonare pentru petrol. 
· [Începând din aprilie 2026] Statele membre sunt încurajate să utilizeze flexibilitatea (de până la 10 %) în ceea ce privește constituirea de stocuri de gaze. Comisia este gata să analizeze o majorare suplimentară a pragului de abatere permis (până la o valoare suplimentară de 5 %) în temeiul Regulamentului actualizat al UE privind înmagazinarea gazelor.
· [Începând din aprilie 2026] Comisia va facilita o comunicare coordonată a UE cu furnizorii de petrol și gaze și cu țările partenere cu profiluri similare în ceea ce privește importurile de energie pentru a îmbunătăți funcționarea și transparența piețelor mondiale ale energiei, inclusiv prin mobilizarea deplină a Platformei UE privind energia și materiile prime[footnoteRef:13] pentru a colabora cu sectoarele industriale vizate. Comisia va încerca să intensifice cooperarea internațională pentru a spori aprovizionarea din țările terțe și prin intermediul rețelei UE de acorduri comerciale [13:  https://energy.ec.europa.eu/topics/energy-security/eu-energy-and-raw-materials-platform_en.] 

· [Mai 2026] Comisia va cartografia capacitățile de rafinare existente în Europa, va evalua nevoile și va elabora măsuri în acest sens pentru a asigura utilizarea deplină a capacității interne de rafinare și caracterul suficient al acesteia pentru livrări reziliente ale întregului spectru de produse petroliere pe parcursul acestei crize, precum și pentru a crește producția autohtonă de biocombustibili durabili.
· [Începând din mai 2026] Comisia va crea un Observator privind combustibilii, care va cartografia oferta de combustibili pentru transport relevanți (produși în UE, importați și exportați) și stocurile disponibile în UE, inclusiv, în măsura în care aceste informații sunt puse la dispoziția Comisiei, stocurile și capacitățile de rafinare ale combustibilului militar. Ca primă prioritate, Comisia se va coordona cu statele membre, cu furnizorii de combustibili și cu sectorul aviației (aeroporturi și companii aeriene) în ceea ce privește aprovizionarea cu combustibil de aviație alternativ și va propune măsuri de optimizare a distribuției acestuia între statele membre pentru a asigura faptul că este disponibil în toate regiunile și aeroporturile. Comisia va evalua necesitatea revizuirii normelor UE privind stocurile strategice pentru a include cerințe specifice privind combustibilul de aviație. 
· [Începând din mai 2026] Comisia va emite orientări prin care va clarifica flexibilitățile existente în actualul cadru legislativ al UE pentru aviație, în special în ceea ce privește normele privind sloturile orare, normele ce prevăd interdicția încărcării de combustibil suplimentar, normele privind obligațiile de serviciu public și utilizarea altor combustibili importați, pentru a aborda consecințele unor potențiale penurii de combustibil asupra operațiunilor de transport aerian, asigurând menținerea bunei funcționări a pieței interne și securizarea conectivității aeriene esențiale. În cazul în care situația se va înrăutăți, iar mecanismele de flexibilitate existente nu vor mai fi suficiente, Comisia va propune modificări temporare ale cadrului legislativ al UE aplicabil, atunci când acest lucru va fi justificat.
· [2026] Comisia va demara procesul de revizuire a Directivei privind stocurile de petrol pentru a remedia deficiențele identificate cu ocazia crizei actuale și va analiza, printre altele, dacă sunt necesare cerințe specifice în materie de stocuri pentru alte produse petroliere. 
2.2 Protejarea consumatorilor și a industriei împotriva șocurilor prețurilor
Gospodăriile și industria se așteaptă la măsuri din partea statelor membre și a UE care să le protejeze de creșterile bruște și semnificative ale prețurilor. Bugetele gospodăriilor sunt tot mai strâmtorate pe măsură ce creșterea costurilor energiei duc la scăderea venitului disponibil al populației. Acest lucru este deja vizibil în prezent atunci când oamenii își alimentează autoturismele[footnoteRef:14]. În plus, întrucât aproximativ două treimi din gazele naturale consumate în UE sunt utilizate în clădiri și în industrie, creșterile bruște ale prețurilor gazelor vor genera, de asemenea, provocări pentru mulți consumatori odată ce aceste creșteri ale prețurilor se vor reflecta în facturile lor la energie și, în cele din urmă, în alte părți ale economiei, ca de exemplu, în prețurile la alimente. În prezent, multe gospodării pot beneficia în continuare de condițiile prevăzute în contractele de furnizare de gaze și de energie electrică pe care le-au încheiat înainte de începerea conflictului din Orientul Mijlociu. Acest lucru s-ar putea schimba atunci când contractele lor de furnizare individuale vor expira. Toți consumatorii aflați într-o situație vulnerabilă sunt deosebit de expuși acestui risc.  [14:  În medie, europenii plătesc în prezent circa 1,8-2,2 EUR pe litru de benzină și 2,0-2,4 EUR pe litru de motorină față de 1,5-1,6 EUR pe litru de benzină și 1,6-1,8 EUR pe litru de motorină în 2025; sursa: Comisia Europeană, Weekly Oil Bulletin (Buletinul săptămânal despre petrol).] 

Având în vedere presiunea persistentă și recurentă asupra importurilor de combustibili fosili și faptul că prețurile la energie rămân volatile, este necesar un sprijin imediat, dar acesta trebuie să fie țintit, prompt și temporar și să fie corelat cu soluții pe termen lung (a se vedea exemplele din anexa II). Un astfel de sprijin ar trebui să mențină stimulentele pentru reducerea cererii de energie și să fie coerent cu angajamentele asumate de statele membre în temeiul cadrului bugetar al UE. 
Cadrul legislativ al UE și inițiativele de politică ale Comisiei, inclusiv Pachetul de măsuri privind energia pentru cetățeni[footnoteRef:15], oferă deja o serie de măsuri aflate la dispoziția statelor membre, pe care acestea le-ar putea avea în vedere pentru a le oferi consumatorilor un ajutor imediat. De exemplu, acestea includ scheme țintite de sprijin pentru venit; vouchere pentru energie, ca de exemplu pentru înlocuirea cazanelor pe gaz; tarife sociale; reducerea accizelor la energia electrică pentru gospodăriile vulnerabile și industriile mari consumatoare de energie; reduceri ale TVA-ului pentru instalarea pompelor de căldură, a instalațiilor solare fotovoltaice și a bateriilor de capacitate mică aferente; stimulente fiscale pentru a sprijini trecerea la vehicule electrice; stimularea și simplificarea participării consumatorilor la comunitățile energetice și producția proprie de energie, precum și încurajarea consumatorilor să efectueze comparații și să își schimbe furnizorii sau contractele de energie. În plus, pentru a sprijini consumatorii vulnerabili, statele membre pot introduce deja, în temeiul cadrului legislativ al UE existent, interdicții temporare sau totale privind debranșarea de la aprovizionarea cu energie. Combaterea sărăciei energetice și a sărăciei în materie de transporturi este, de asemenea, o prioritate a viitoarei Strategii pentru combaterea sărăciei. [15:  Pachetul de măsuri privind energia pentru cetățeni (COM/2026/115).] 

Stimulentele financiare țintite, cum ar fi creditele fiscale specifice, amortizarea accelerată[footnoteRef:16] sau sistemele de leasing social, pot, de asemenea, sprijini investițiile și crește rata de implementare a tehnologiilor curate, contribuind, în același timp, la extinderea capacității europene de producție. Acest lucru include sectoare precum vehiculele electrice, pompele de căldură rezidențiale sau industriale, panourile solare sau sistemele de stocare a bateriilor.  [16:  În conformitate cu Concluziile Consiliului din 10 octombrie 2025 privind stimulentele fiscale pentru sprijinirea tehnologiilor și a industriei curate.] 

Economisirea energiei și înlocuirea consumului de petrol și gaze cu energie curată autohtonă s-au dovedit strategii eficiente în ceea ce privește abordarea prețurilor ridicate la energie și reducerea dependenței Europei de combustibilii fosili importați[footnoteRef:17]. Pe termen scurt, statele membre pot obține beneficii semnificative în mai multe sectoare prin combinarea acțiunilor în ceea ce privește electrificarea, îmbunătățirea eficienței și implementarea accelerată a tehnologiilor curate, inclusiv, de exemplu, a soluțiilor inovatoare durabile bazate pe bioresurse (a se vedea anexa II). Schema UE de comercializare a certificatelor de emisii (ETS) a fost, de asemenea, un instrument-cheie pentru obținerea unui nivel mai ridicat de securitate și independență energetică, deoarece, fără ETS, Europa ar consuma acum cu 100 de miliarde de metri cubi mai mult gaz, ceea ce ne-ar fi făcut mai vulnerabili.  [17:  Cele mai recente date disponibile arată că investițiile în eficiența energetică finanțate de UE consolidează deja reziliența energetică a Uniunii. Până la sfârșitul anului 2023, economiile anuale de energie realizate prin intermediul fondurilor UE au fost de 81,9 TWh; sursa COM(2026) 118 final, pagina 17. Pentru mai multe informații, a se vedea, de asemenea, proiectul ODYSEE.] 

[bookmark: _Hlk227305133]În gospodării și clădiri, sprijinirea adaptărilor care au un impact rapid, de exemplu îmbunătățirea izolației, înlocuirea ferestrelor sau înlocuirea aparaturii ineficiente, poate duce la economii de energie și la o reducere a costurilor în materie de energie atât imediate, cât și de durată. Înlocuirea cazanelor pe gaz și pe motorină cu pompe de căldură ar putea reduce la jumătate consumul final de energie în clădiri și ar putea, cu timpul, să ducă la reducerea facturilor la energie[footnoteRef:18]. O creștere anuală a ratei pompelor de căldură instalate de la aproximativ 2,4 milioane de unități în prezent la aproximativ 4 milioane de unități până în 2030 nu numai că ar reduce costurile pentru consumatori, dar ar sprijini, de asemenea, statele membre să înregistreze progrese în ceea ce privește reducerea consumului mediu de energie primară al parcului imobiliar rezidențial cu cel puțin 16 % până în 2030[footnoteRef:19]. Comisia încurajează statele membre să utilizeze mecanismul Băncii Europene de Investiții de concentrare la începutul perioadei pentru ETS2 pentru a accelera implementarea măsurilor de decarbonizare în sectorul locuințelor și al mobilității, în special în beneficiul gospodăriilor cu venituri mici și medii și al IMM-urilor. [18:  Calculele Comisiei.]  [19:  În comparație cu 2020. Directiva (UE) 2024/1275 privind performanța energetică a clădirilor („DPEC”).] 

Întrucât cea mai mare parte a consumului de petrol se înregistrează în sectorul transporturilor, acțiunile statelor membre ar trebui să fie coordonate și orientate către menținerea fluxurilor de mărfuri și a conectivității pentru pasageri, promovând, în același timp, trecerea la electromobilitate și la alte soluții de mobilitate curată în toate modurile de transport, ca o modalitate structurală de reducere a dependenței noastre de petrol în transporturi. Acestea pot include stimulente pentru consumatori în vederea achiziționării de vehicule electrice (de exemplu, trecerea de la parcurile de vehicule ale întreprinderilor la soluții de transport curate[footnoteRef:20], cum ar fi vehiculele grele electrice sau feriboturile de pasageri electrice) sau punerea la dispoziție în porturi a unor puncte de alimentare cu energie electrică de la mal. Pentru întreprinderi – în special pentru întreprinderile mici, mijlocii și mari consumatoare de energie – mecanismele de sprijin țintite pot include scheme de finanțare, vouchere sau modele de leasing pentru a stimula investițiile în eficiența energetică și în tehnologiile curate. [20:  Propunerea Comisiei de Regulament privind vehiculele întreprinderilor nepoluante [COM(2025) 994 final].] 

Statele membre pot avea în vedere utilizarea alocărilor lor din Fondul social pentru climă pentru a finanța astfel de măsuri pentru grupurile vulnerabile, inclusiv în sectorul transporturilor și în cel al clădirilor. 
Pentru transportul aerian și naval, precum și pentru pescuit, ar trebui accelerată tranziția inițiată către combustibili de aviație durabili (SAF) și combustibili maritimi durabili (SMF)[footnoteRef:21] și aceasta ar trebui sprijinită prin implementarea rapidă a unor stimulente pentru producția și utilizarea respectivilor combustibili în UE[footnoteRef:22]. Pentru alte sectoare, cum ar fi agricultura, pescuitul și logistica mobilității, accesul sporit la biocombustibili durabili pentru vehiculele cu motoare cu ardere internă existente poate asigura contribuția neîntreruptă a acestora la lanțul de aprovizionare, în special la cel pentru alimente. [21:  Regulamentele privind inițiativele ReFuelEU în domeniul aviației și FuelEU în domeniul maritim.]  [22:  Planul de investiții pentru transporturi durabile (STIP).] 


Acțiuni imediate din partea Comisiei pentru a sprijini statele membre în protejarea consumatorilor și a industriei:
· [Mai 2026] În cadrul viitoarei reuniuni informale a miniștrilor energiei din UE, care va avea loc în Cipru la 13 mai 2026, Comisia va prezenta un catalog de măsuri care pot fi reproduse pentru a obține economii de energie și câștiguri în materie de eficiență a sistemului, precum și măsuri de înlocuire a combustibililor fosili cu energie curată autohtonă pe care statele membre le pot implementa rapid pentru a reduce consumul de petrol și gaze pe termen scurt. Catalogul se va baza pe o evaluare a celor mai eficiente măsuri luate începând din 2022 și va include exemple de acțiuni concrete puse în aplicare cu succes pe teren, cu potențial de reproducere la scară largă în întreaga UE, precum și exemple ale impactului acestora.
· [Începând din aprilie 2026] Comisia va crea un registru digital pentru a compila și a partaja informații neconfidențiale cu privire la măsurile naționale de urgență adoptate de statele membre, contribuind astfel la coordonarea între statele membre învecinate și la facilitarea schimbului de bune practici și la promovarea acestora. 
· [Aprilie 2026] Comisia va adopta un cadru temporar privind ajutoarele de stat, care va prevedea dispoziții referitoare la elaborarea și punerea în aplicare de către statele membre a unor măsuri de urgență temporare țintite pentru a sprijini unele dintre sectoarele economice cele mai expuse la creșterile bruște ale prețurilor.
· [Începând din aprilie 2026] Comisia va oferi asistență continuă statelor membre în elaborarea unor măsuri țintite, prompte și temporare (inclusiv intervenții asupra prețurilor, scheme de sprijin pentru venit și stimulente fiscale), menite să sprijine în special IMM-urile, industriile mari consumatoare de energie și gospodăriile, menținând, în același timp, stimulentul pentru economisirea energiei și încurajând reducerea utilizării combustibililor fosili. Statele membre ar trebui să furnizeze o evaluare a impacturilor preconizate respective, inclusiv a costurilor lor bugetare, și să evite fragmentarea pieței unice. Comisia va oferi principii directoare și va facilita elaborarea de modele în acest sens. Statele membre pot lua, de asemenea, măsuri privind impozitarea profiturilor excepționale pentru a asigura echitatea socială; Comisia va respecta deciziile statelor membre, le va asista și le va furniza bune practici privind măsurile naționale și, de asemenea, va evalua impactul respectivelor măsuri asupra pieței unice. Comisia este gata să sprijine orice stat membru care este nevoit, pe termen scurt, să aplice rate de impozitare a energiei sub nivelurile minime actuale ale UE, evitând, în același timp, creșterea cererii de combustibili fosili și exacerbarea dezechilibrelor dintre cerere și ofertă. 
· [Aprilie 2026] Comisia va continua să faciliteze implementarea capacitării și a protecției consumatorilor în statele membre prin orientări referitoare la protejarea clienților vulnerabili împotriva debranșărilor, la accelerarea și simplificarea procesului de schimbare a furnizorului de energie și a contractului de energie, la participarea la comunități energetice și la autoconsum, la îmbunătățirea gestionării riscurilor pentru furnizori și la protejarea consumatorilor în timpul tranziției energetice.
· [Începând din mai 2026] Comisia va promova și va contribui la dezvoltarea, inclusiv prin intermediul Consiliului pentru investiții în tranziția energetică și al Coaliției pentru finanțarea eficienței energetice, a unor sisteme de leasing social pentru tehnologii curate și eficiente, pe care statele membre sunt încurajate să le utilizeze pentru a sprijini adoptarea rapidă, de exemplu, a vehiculelor electrice, a pompelor de căldură rezidențiale și a bateriilor de capacitate mică[footnoteRef:23]. Comisia este gata să asiste statele membre să instituie stimulente financiare, cum ar fi creditele fiscale țintite, pentru a implementa rapid tehnologiile energetice curate precum vehiculele electrice, pompele de căldură industriale și rezidențiale, bateriile „din spatele contorului” și stocarea termică industrială, asigurând, în același timp, respectarea angajamentelor asumate în temeiul regulilor fiscale.  [23:  Acestea vor completa alte modele de stimulente, cum ar fi granturile, garanțiile, împrumuturile sau modelele de energie ca serviciu, care sunt utilizate mai des pentru tehnologii precum bateriile de capacitate mică și pompele de căldură.] 

· [Aprilie 2026] Comisia a declanșat mecanismul de sprijin în situații de criză prevăzut în cadrul Fondului european pentru afaceri maritime, pescuit și acvacultură[footnoteRef:24], care le permite statelor membre să acorde compensații operatorilor din sectorul pescuitului, acvaculturii și prelucrării pentru creșterea costurilor de exploatare și pierderile de venituri generate direct de situația din Orientul Mijlociu. [24:  Decizia de punere în aplicare a Comisiei de stabilire a faptului că situația din Orientul Mijlociu începând cu 28 februarie 2026 reprezintă un eveniment excepțional care cauzează o perturbare semnificativă a piețelor.] 

Acțiuni imediate pentru obținerea unor beneficii de durată
1.1 Accelerarea trecerii la o energie curată autohtonă și la electrificare
Prin luarea unor măsuri imediate pentru a obține rezultate solide pe termen mediu, statele membre pot înlocui volume semnificative de petrol și gaze prin accelerarea trecerii la o energie curată, autohtonă și abundentă, inclusiv prin electrificare, prin implementarea energiei termice solare și a energiei geotermale, precum și prin alte surse regenerabile de energie, prin energie nucleară, prin biometan, prin biocombustibili durabili și prin hidrogen.
De exemplu, capacitatea de energie electrică din surse regenerabile utilizată pe an ar trebui să crească la 100 GW/an[footnoteRef:25], inclusiv prin realizarea unor noi proiecte la scară largă în domeniul energiei din surse regenerabile și prin implementarea accelerată a energiei solare[footnoteRef:26], care pot produce rezultate rapide[footnoteRef:27]. Prin urmare, pentru a obține rezultate în ritmul dorit, este esențial să se simplifice regimurile naționale de autorizare în conformitate cu cerințele stabilite în legislația UE[footnoteRef:28]. Pe lângă eforturile de transpunere, se pot obține rezultate concrete și prin concentrarea la începutul perioadei a punerii în aplicare. Până la sfârșitul anului 2026, durata procedurilor de autorizare ar trebui să fie redusă în întreaga Europă la maximum doi ani[footnoteRef:29], iar fiecare stat membru ar trebui să deblocheze potențialul zonelor pretabile accelerării proiectelor de producere a energiei din surse regenerabile prin stabilirea a cel puțin unei astfel de zone. [25:  În conformitate cu Pactul pentru o industrie curată [COM(2025) 85 final]. Această rată de implementare a capacității de energie din surse regenerabile se referă la capacitatea de curent continuu, echivalentă cu aproximativ 85 GW în capacitate de curent alternativ utilizată în practica standard de raportare statistică.]  [26:  Producerea de energie solară este una dintre cele mai accesibile surse de generare a energiei electrice ca preț și are un potențial foarte mare de implementare, cum ar fi în clădirile rezidențiale, inclusiv pe balcoane, pe drumuri și în sectorul comercial la scară largă. ]  [27:  Începând din 2021, UE a instalat o capacitate de aproximativ 260 GW de energie din surse regenerabile (204 GW de energie solară fotovoltaică și 57 GW de energie eoliană), ceea ce a dus la economii de gaze pentru producția de energie echivalente cu aproximativ 15 miliarde de metri cubi în 2025 (sau aproximativ 5 % din importurile anuale ale UE).]  [28:  Toate statele membre ar fi trebuit să fi transpus și să fi pus deja în aplicare toate cerințele de autorizare pentru sursele regenerabile de energie și infrastructura conexă în temeiul legislației UE în domeniul energiei și, în special, al Directivei privind energia din surse regenerabile (inclusiv în ceea ce privește zonele pretabile accelerării proiectelor de producere a energiei din surse regenerabile, interesul public superior ce constă în punerea accentului pe proiectele privind energia din surse regenerabile și scurtarea termenelor de autorizare pentru retehnologizarea proiectelor existente). La momentul publicării prezentei comunicări, statele membre sunt încă în curs de adoptare a măsurilor naționale de transpunere și de notificare a acestora către Comisie.]  [29:  În conformitate cu Directiva privind energia din surse regenerabile, vor trebui prevăzute inclusiv termene mai scurte pentru zonele pretabile accelerării proiectelor de producere a energiei din surse regenerabile, în schimb termenele de execuție pentru proiectele foarte complexe, cum ar fi unele proiecte offshore, vor putea fi mai lungi.] 

O altă pârghie esențială este maximizarea activelor existente în domeniul energiei din surse regenerabile. Retehnologizarea și modernizarea rapidă a parcurilor eoliene, inclusiv a parcurilor eoliene offshore, sprijinite de regimuri specifice simplificate de autorizare pentru retehnologizare, precum și modernizarea altor centrale de producere a energiei din surse regenerabile, cum ar fi centralele hidroelectrice, pot oferi rapid ajutorul suplimentar atât de necesar prin creșterea capacității de producție disponibile. 
Energia nucleară este o componentă importantă a strategiilor de decarbonizare, de competitivitate industrială și de securitate a aprovizionării. Aproape jumătate dintre statele membre au energie nucleară în mixul lor energetic național. Planurile naționale actualizate privind energia și clima[footnoteRef:30] indică faptul că se preconizează o creștere a capacității nucleare instalate. Centralele nucleare furnizează energie curată, adecvată pentru îmbunătățirea integrării sistemului și pentru asigurarea flexibilității, facilitând continuarea introducerii de alte tehnologii curate. Aceste beneficii revin întregului sistem energetic al UE. Noile reactoare modulare mici[footnoteRef:31] sau evitarea retragerii premature[footnoteRef:32] a capacității nucleare existente pot contribui la reducerea nevoii de utilizare a combustibililor fosili, inclusiv în încălzirea centralizată și în procesele industriale. După cum s-a evaluat în Strategia privind PINC, există, de asemenea, un potențial neexploatat în ceea ce privește centralele nucleare existente[footnoteRef:33].  [30:  Evaluarea la nivelul UE a planurilor naționale actualizate finale privind energia și clima, COM(2025) 274 final.]  [31:  Comunicarea Comisiei intitulată „Strategia pentru dezvoltarea și implementarea reactoarelor modulare mici (SMR) în Europa”, COM(2026) 117 final.]  [32:  Comunicarea Comisiei intitulată „Program nuclear cu caracter informativ prezentat în temeiul articolului 40 din Tratatul Euratom” - final (după avizul CESE), COM/2026/120 final.]  [33:  Conform planurilor naționale, dacă statele membre ar prelungi durata de viață a reactoarelor existente la 70 sau chiar 80 de ani și toate proiectele noi de construcție ar fi realizate la timp, capacitatea instalată ar putea ajunge la 144 GWe în 2050.] 

Criza actuală reprezintă, de asemenea, un apel la accelerarea electrificării[footnoteRef:34], pentru a pune capăt expunerii la șocurile prețurilor combustibililor fosili și dependențelor de importuri. În 2024, 71 % din producția de energie electrică a UE a provenit din surse de energie curată[footnoteRef:35], aducând energie ieftină în sistem. Cu toate acestea, energia electrică reprezintă mai puțin de un sfert din consumul final de energie[footnoteRef:36]. Pentru a asigura accesibilitatea prețurilor la energie și competitivitatea industrială prin faptul că li se oferă consumatorilor beneficiile energiei curate și ale energiei din surse regenerabile și pentru a îmbunătăți eficiența sistemului, o parte mai mare a cererii de energie (aferentă transporturilor, clădirilor, industriei etc.) trebuie să treacă de la combustibilii fosili la energia electrică. [34:  Rata de electrificare a fost de 23,4 % în 2024. Pactul pentru o industrie curată și Planul de acțiune pentru energie la prețuri accesibile au introdus un indicator-cheie de performanță privind ponderea energiei electrice în consumul final de energie, stabilind ca referință procentul de 32 % până în 2030.]  [35:  https://ec.europa.eu/eurostat/web/interactive-publications/energy-2026.]  [36:  Eurostat.] 

Figura 1. Corelarea dintre mixurile de energie curată și accesibilitatea ca preț a energiei electrice (comerțul cu ridicata 2025 – stânga; comerțul cu amănuntul industrial S1 2025 – dreapta) [Sursa: DG ENER]
[bookmark: _Hlk227305229][bookmark: _Hlk227253208]Electrificarea va stimula, de asemenea, producția internă a UE de tehnologii curate, de exemplu a pompelor de căldură rezidențiale și industriale. Din estimările industriei reiese că peste două treimi din pompele de căldură instalate în Europa sunt produse în Europa[footnoteRef:37]. Dacă le va fi clar care este cererea potențială, producătorii vor avea un stimulent mai puternic pentru a crește capacitatea în UE și a investi în dezvoltarea competențelor.  [37:  Asociația europeană a pompelor de căldură (European Heat Pump Association - EHPA), articolul intitulat Heat pumps made in Europe („Pompele de căldură produse în Europa”).] 

Dublarea capacității instalate a pompelor de căldură comerciale și rezidențiale ar reduce consumul de combustibili fosili cu 200 TWh[footnoteRef:38]. În plus, sistemele de încălzire și răcire centralizată sunt vectori eficienți ai accelerării electrificării. Acestea au potențialul de a oferi flexibilitatea în materie de cerere care este tot mai necesară în sistemul de energie electrică, prin intermediul pompelor de căldură de mari dimensiuni, al cazanelor electrice și al stocării termice, precum și de a facilita recuperarea căldurii reziduale. O extindere ambițioasă a rețelei de termoficare poate genera economii semnificative de gaze naturale[footnoteRef:39]. [38:  Aceste economii ar fi de aproximativ 8 % din consumul actual de energie pentru încălzirea spațiilor din clădiri.]  [39:  Mathiesen et al. (2023),Heat matters: The missing link in REPowerEU („Chestiuni legate de căldură: legătura lipsă din REPowerEU”).] 

Un alt domeniu esențial pentru creșterea ratei de electrificare a economiei este cel al transporturilor. Pe lângă stimulentele ce vizează promovarea creșterii vânzărilor de vehicule electrice, este esențial să se dispună de o infrastructură de reîncărcare suficientă pentru adoptarea acestora. Dacă infrastructura de reîncărcare pentru autoturisme și camionete a crescut mult mai rapid în ultimii cinci ani decât parcul de autoturisme electrice, în schimb nu există infrastructură de reîncărcare pentru camioane[footnoteRef:40].  [40:  În plus, conversia depourilor pentru a fi adecvate pentru flote formate doar din autobuze și din camioane cu emisii zero rămâne o provocare considerabilă în materie de investiții pentru multe orașe și mulți operatori. ] 

Creșterea ponderii energiei termice solare nu numai în clădiri, dar și în sistemele de încălzire și răcire centralizată, prin retehnologizarea instalațiilor termice solare existente și prin demararea de noi proiecte, inclusiv pentru stocarea energiei termice, ar putea genera economii de energie semnificative. Acest lucru este relevant mai ales pentru industrie, în special în sectorul alimentar și al băuturilor, în sectorul substanțelor chimice (mai ales pentru necesarul de căldură industrială de până la aproximativ 400 °C) și în agricultură, de exemplu, pentru sere. 
Energia geotermală poate, de asemenea, înlocui gazele naturale în rețelele de încălzire și răcire centralizată și, în unele cazuri, poate contribui la producerea de energie electrică[footnoteRef:41]. Prin urmare, este important să se sprijine implementarea rapidă a unor noi proiecte geotermale și să se exploreze potențialul de retehnologizare a instalațiilor existente. Pompele de căldură industriale pot furniza căldură industrială de regulă până la aproximativ 200 °C sau pot ameliora producția de căldură la temperatură joasă, permițând recuperarea într-o mai mare măsură a căldurii reziduale în industrie și în sistemele de încălzire și răcire centralizată.  [41:  Ember (Consiliul european pentru energia geotermală) estimează că tehnologiile geotermale de nouă generație ar putea furniza până la 301 TWh anual în UE, echivalentul a aproximativ 42 % din producția actuală de cărbune și gaze. Energia geotermală în Europa, februarie 2026, Ember.] 

[bookmark: _Hlk227305240]Biogazul și biometanul pot juca, de asemenea, un rol mai strategic în înlocuirea combustibililor fosili importați, în special în sectoarele în care electrificarea este mai dificilă. Producția de biometan în instalațiile existente ar putea crește cu aproximativ 10 % - 30 %. Proiectele privind biometanul din cadrul fermelor și al cooperativelor pot reduce dependența de combustibilii fosili, oferind, în același timp, venituri suplimentare fermierilor și creând valoare locală, în special în zonele rurale, prin transformarea deșeurilor, a reziduurilor și a gunoiului de grajd în energie și îngrășăminte. În cele din urmă, soluțiile circulare pentru biogaz, biometan și nutrienți reciclați pot consolida reziliența, pot contribui la competitivitate și pot reduce expunerea la șocurile prețurilor la nivel mondial.
În fine, întrucât intensificarea utilizării hidrogenului rămâne lentă, UE ar trebui să sprijine accelerarea tranziției industriei către combustibilii decarbonizați, asigurând, în același timp, condiții de concurență echitabile pentru toți utilizatorii de energie electrică și reducând la minimum costul energiei electrice. 
Acțiuni imediate din partea Comisiei pentru a sprijini statele membre:
· [T2 2026] Comisia va întreprinde acțiuni privind electrificarea, încălzirea și răcirea și energia geotermală. Printre altele, Comisia va stabili un obiectiv de electrificare, va propune acțiuni de reducere a raportului dintre prețul energiei electrice și cel al combustibililor fosili și măsuri de accelerare a adoptării unor soluții de electrificare, de exemplu prin intermediul unui instrument bazat pe piață privind pompele de căldură, și va aborda barierele din sectorul industrial, al transporturilor[footnoteRef:42] și al construcțiilor, precum și barierele transsectoriale din calea electrificării economiei. Acest lucru include eliminarea treptată a subvențiilor pentru combustibilii fosili, care subminează competitivitatea relativă a energiei electrice în raport cu alți purtători de energie. [42:  Inclusiv în ceea ce privește vehiculele grele.] 

· [Începând din mai 2026] În ceea ce privește energia geotermală, Comisia va sprijini statele membre și părțile interesate să strângă date geologice detaliate și va crea o bază de date la nivelul UE. Comisia va analiza, de asemenea, posibilitatea de a sprijini instituirea unor scheme de reducere a riscurilor legate de energia geotermală și a unor sisteme de asigurare împreună cu finanțatorii publici, inclusiv cu băncile naționale de promovare, pentru a reduce riscurile aferente investițiilor și a mobiliza în continuare capital privat. În cadrul inițiativei „Global Gateway”, Comisia este hotărâtă să promoveze, printre altele, cooperarea internațională în ceea ce privește proiectele din domeniul energiei geotermale, după caz.
· [Începând din mai 2026] În ceea ce privește energia termică solară, împreună cu Coaliția pentru finanțarea eficienței energetice, Comisia va contribui la dezvoltarea unor scheme de sprijin public pentru adoptarea unor proiecte la scară largă privind energia termică solară.
· [Începând din 2026] În ceea ce privește biometanul, Comisia va continua să sprijine inițiativele de promovare a producției de molecule gazoase de origine nefosilă, inclusiv biogazul și biometanul durabil, în conformitate cu REPowerEU[footnoteRef:43], inclusiv proiectele privind biogazul și biometanul desfășurate în cadrul fermelor și al cooperativelor, acordând o atenție deosebită extinderii instalațiilor existente, reducerii blocajelor în materie de autorizare și îmbunătățirii transportului de materii prime durabile între regiuni. [43:  Foaie de parcurs pentru încetarea importurilor de energie din Rusia, COM(2025) 440 final. ] 

· [T2 2026] După efectuarea unei evaluări și având în vedere creșterea mai lentă decât se preconizase a pieței hidrogenului, Comisia va propune o revizuire țintită a criteriilor de producție pentru hidrogenul din surse regenerabile, protejând, totodată, investițiile existente. Acest lucru va sprijini decarbonizarea industriei și va accelera dezvoltarea e-combustibililor de aviație durabili (eSAF) pe bază de hidrogen și a e-combustibililor maritimi durabili (eSMF). Comisia va clarifica într-o și mai mare măsură metodologiile aplicabile proceselor care se bazează atât pe hidrogenul din surse regenerabile, cât și pe biomasă ca materii prime, cu scopul de a facilita producția de eSAF, asigurând, în același timp, condiții de concurență echitabile și menținând criterii ambițioase de durabilitate, inclusiv adiționalitatea, contabilizarea exactă a emisiilor pe durata ciclului de viață și evitarea dublei contabilizări. Până la 30 iunie 2026, Comisia va lansa o consultare publică cu privire la un proiect de metodologie care prezintă criteriile pentru posibila introducere a unor abordări alternative pentru recunoașterea energiei electrice cu emisii scăzute de dioxid de carbon provenite de la centralele nucleare. 
· [Până în vara anului 2026] Comisia va cartografia capacitățile europene de completare a petrolului și a gazelor ca materii prime pentru produsele chimice, ceramică, sticlă, materiale plastice și îngrășăminte cu materiale circulare și materiale din bioresurse și va colabora cu industria pentru a identifica și a înlătura barierele din calea implementării acestora pe termen scurt. 
1.2 Consolidarea sistemului nostru energetic
După cum ne arată criza actuală, modernizarea și transformarea fundamentală a sistemului nostru energetic nu mai este o chestiune de ambiție, ci o necesitate absolută pentru a asigura reziliența. Pentru a valorifica pe deplin beneficiile, este indispensabil ca statele membre să pună în aplicare rapid și integral acquis-ul UE în domeniul energiei, iar colegiuitorii să accelereze negocierile referitoare la pachetul UE privind rețelele. Acest lucru va impulsiona realizarea proiectelor, inclusiv a proiectelor de interes comun (PIC) și a proiectelor de interes reciproc (PIR), definind, în același timp, o abordare flexibilă a veniturilor din congestii interne generate de zonele de ofertare interne, care să țină seama de circumstanțele naționale. Rețelele sunt necesare pentru a permite fluxul de energie la cel mai mic preț de la locul în care este produsă aceasta până la locul în care este consumată. Intensificarea implementării infrastructurii transfrontaliere de energie electrică este necesară pentru a atinge obiectivul orientativ al UE de interconectare a rețelelor de energie electrică de cel puțin 15 % până în 2030, asigurând astfel o veritabilă uniune energetică. 
Inițiativa privind autostrăzile energetice vizează opt coridoare prioritare, abordând cele mai urgente nevoi în materie de infrastructură energetică ce necesită sprijin și angajamente rapide suplimentare, astfel încât blocajele care împiedică progresele să poată fi eliminate. Acestea trebuie accelerate. În cazul în care va fi necesar, în viitor vor putea fi avute în vedere autostrăzi energetice suplimentare. Acțiunile ce vizează o utilizare mai eficientă și mai flexibilă a rețelelor, inclusiv prin digitalizare și prin îmbunătățirea productivității rețelelor, vor reduce, de asemenea, semnificativ costurile și vor contribui la dublarea procesului de electrificare a mai multor sectoare, inclusiv a încălzirii și răcirii. 
Interconectivitatea, rețelele inteligente, accesul la rețele și productivitatea rețelelor sunt, de asemenea, împreună cu contoarele inteligente, condiții prealabile pentru mulți furnizori de servicii, care îi ajută pe consumatori să își reducă facturile la energie sau să reacționeze la semnalele de preț prin ajustarea cererii. Introducerea pe scară largă a contoarelor inteligente este esențială pentru a valorifica răspunsul părții de consum la scară largă și pentru a le permite consumatorilor să participe la piețele de flexibilitate, reducând perioadele de vârf ale cererii și volatilitatea prețurilor. Acest lucru este sprijinit de active precum bateriile, vehiculele electrice și pompele de căldură, precum și de procese precum sistemele de gestionare și soluțiile de la vehicul la rețea și automatizarea bazată pe IA. Pentru a spori flexibilitatea sistemului și pentru a contribui la scăderea prețurilor energiei la nivel regional și intern, fiecare stat membru ar trebui să instaleze contoare inteligente pentru a acoperi cel puțin 50 % din consumatorii săi finali până în 2031. Acest lucru trebuie corelat cu structuri de prețuri care să încurajeze utilizarea serviciilor de flexibilitate și a stocării pentru o mai bună integrare a energiei curate și pentru a beneficia de aceasta. 
[bookmark: _Hlk227305259]Pentru a construi un sistem energetic rezilient alimentat din surse autohtone curate de energie, disponibilitatea capacităților de stocare a energiei electrice și termice, precum și flexibilitatea, inclusiv bateriile și acumularea de hidroenergie prin pompare, sunt esențiale. În prezent, UE are o capacitate de stocare de 55 GW și trebuie să extindă această capacitate în mod semnificativ pentru a ajunge la 200 GW până în 2030, bateriile jucând un rol important în această creștere. În acest scop, sprijinul politic pentru astfel de proiecte aflate deja în faza de planificare este esențial. 
Acțiuni imediate:
· [Până în iulie 2026] Comisia invită colegiuitorii și îi va sprijini să încheie până în vară negocierile referitoare la pachetul privind rețelele. Acest lucru este indispensabil pentru a accelera implementarea proiectelor privind energia din surse regenerabile și a stocării acesteia, care sunt atât de necesare, inclusiv a bateriilor cu capacitate mare, și pentru a moderniza infrastructura rețelelor, contribuind astfel la reducerea prețurilor la energie și a dependențelor de importuri.
· [T2-T3 2026] Comisia va continua să colaboreze cu statele membre pentru a accelera punerea în aplicare a Inițiativei privind autostrăzile energetice. Pe baza progreselor înregistrate deja pe insula energetică Bornholm, Comisia va consolida angajamentul politic, va aloca resurse și va mobiliza toate instrumentele disponibile pentru a consolida cadrele de investiții și a elimina barierele, inclusiv prin abordarea blocajelor rămase care împiedică implementarea rapidă a unor astfel de proiecte.
· [Începând din mai 2026]: Comisia va sprijini statele membre și părțile interesate (de exemplu, în cadrul Grupului operativ pentru uniunea energetică și al Grupului regional la nivel înalt) să identifice centralele de producere a energiei electrice, inclusiv parcurile eoliene, care se apropie de sfârșitul ciclului de viață și instalațiile care ar putea fi retehnologizate pentru a contribui la accelerarea sporirii aprovizionării cu energie electrică în lunile următoare. Acestea vor evalua, de asemenea, modalitățile de intensificare în continuare a implementării energiei din surse regenerabile. 
· [Mai 2026] Comisia va asista statele membre, oferindu-le sprijin prin intermediul Instrumentului de sprijin tehnic cu ajutorul unei Academii de reglementare în domeniul energiei, în ceea ce privește punerea în aplicare a reformelor-cheie în sectorul energiei electrice.
· [Mai 2026] Comisia va adopta o propunere legislativă privind tarifele de rețea și impozitarea. Scopul va fi facilitarea tranziției către un sistem energetic mai electrificat, mai eficient și mai rezilient, care să poată duce la reducerea facturilor la energie electrică pentru toți consumatorii. Propunerea va oferi stimulente pentru utilizarea optimă și eficientă din punctul de vedere al costurilor a infrastructurii rețelelor, va stimula consumul favorabil sistemului, va clarifica cadrul pentru a le permite autorităților naționale de reglementare să efectueze reduceri țintite ale tarifelor de rețea, inclusiv pentru industriile mari consumatoare de energie, și le va permite statelor membre să elimine restricțiile privind reducerea taxelor pe energie pentru anumiți utilizatori, cum ar fi industriile mari consumatoare de energie și gospodăriile vulnerabile, asigurându-se, în același timp, că energia electrică este impozitată mai puțin decât gazele.
· [2026-2027] Comisia va asigura o monitorizare strictă a punerii în aplicare a legislației UE relevante, utilizând toate instrumentele disponibile, inclusiv procedurile de constatare a neîndeplinirii obligațiilor, de exemplu în ceea ce privește autorizarea, stocarea, flexibilitatea și maximizarea capacității interzonale, pentru a accelera implementarea energiei curate. Pentru a se obține mai rapid progrese, Comisia va accelera evaluarea dispozițiilor-cheie, va oferi orientări pragmatice privind punerea în aplicare, inclusiv prin intermediul recomandărilor Comisiei, și va sprijini statele membre să asigure o aplicare armonizată și coerentă în întreaga UE.
1.3 Stimularea investițiilor
Răspunsul UE la actuala criză energetică are la bază stimularea investițiilor. Trebuie să mobilizăm fonduri publice – la nivelul UE și la nivel național – pentru a cataliza și a intensifica investițiile private. Anticiparea și accelerarea în prezent a investițiilor în tranziția energetică și în soluțiile circulare vor întrerupe definitiv ciclul dependenței de combustibilii fosili. 
La nivelul UE sunt mobilizate resurse semnificative pentru tranziția energetică, inclusiv în faza finală de implementare a Mecanismului de redresare și reziliență (219 miliarde EUR). Planurile de redresare și reziliență includ deja numeroase reforme și investiții care ajută statele membre să își modernizeze sistemele energetice. Acestea trebuie finalizate până la 31 august 2026, în conformitate cu termenele stabilite în arhitectura juridică a mecanismului[footnoteRef:44]. Începând din 2021, Mecanismul privind infrastructura pentru combustibili alternativi din cadrul MIE a angajat peste 2 miliarde EUR pentru proiecte de instalare a infrastructurii relevante de încărcare și realimentare cu combustibili alternativi pentru toate modurile de transport. MIE-Energie va sprijini proiecte transfrontaliere de infrastructură energetică și proiecte transfrontaliere din domeniul energiei din surse regenerabile cu 5,84 miliarde EUR în perioada 2021-2027.  [44:  Ca instrument conceput pentru a aborda consecințele negative ale crizei provocate de pandemia de COVID-19 în Uniune, sprijinit prin mijloace suplimentare extraordinare și temporare, MRR a fost creat cu termene foarte stricte de la care nu se poate deroga, astfel cum sunt stabilite în Regulamentul EURI, în Regulamentul privind MRR și în Decizia privind resursele proprii.] 

[bookmark: _Hlk227305288]Politica de coeziune oferă, de asemenea, un sprijin semnificativ pentru tranziția energetică. Recenta evaluare la jumătatea perioadei a fondurilor politicii de coeziune a realocat aproximativ 1,2 miliarde EUR priorităților energetice, care acum pot contribui la oferirea unui răspuns la criza actuală. 
Sprijinul consecvent al UE pentru cercetare și inovare în domeniul tehnologiilor energetice curate a mobilizat atât fonduri publice, cât și private pentru tranziție, inclusiv pentru extinderea tehnologiilor inovatoare, generând astfel soluții care sunt testate în prezent, sunt fiabile și sunt deja introduse pe piață. Pentru tehnologiile aflate în curs de implementare la scară largă, sunt necesare acțiuni și sprijin coordonate și continue la nivelul UE și al statelor membre pentru a evita fragmentarea finanțării publice și pentru a accelera implementarea. 
Cu toate acestea, numai fondurile publice nu pot acoperi nevoile semnificative de investiții (estimate la 660 de miliarde EUR pe an până în 2030) pentru tranziția energetică. Pentru a mobiliza investiții private[footnoteRef:45] – inclusiv din partea investitorilor instituționali, cum ar fi societățile de asigurări și fondurile de pensii care gestionează peste 12 mii de miliarde EUR în UE, care au potențialul de a canaliza investiții suplimentare pentru proiectele critice în materie de tranziție energetică – Comisia a adoptat, în martie 2026, o Strategie de investiții în energia curată. [45:  Băncile și firmele de asigurări sunt stimulate să își extindă investițiile în temeiul cadrelor programului legislativ, ceea ce facilitează investițiile în capitaluri proprii în domenii care sunt esențiale pentru competitivitatea și securitatea economică pe termen lung a Europei, inclusiv în sectorul energetic.] 

Cadrul privind ajutoarele de stat le va permite, de asemenea, statelor membre să sprijine investițiile strategice în infrastructura energetică și în tehnologiile curate, menținând, în același timp, condiții de concurență echitabile pe piața internă[footnoteRef:46].  [46:  Până la 14 aprilie 2026, au fost adoptate 18 decizii în temeiul CISAF de sprijinire a tehnologiilor curate și a bugetului, fiind aprobate 19 măsuri de ajutor de stat cu un buget total de 32,76 miliarde EUR. Dintre acestea, 4 măsuri, în valoare totală de 20,22 miliarde EUR, au fost aprobate în cadrul secțiunii 4.1 privind energia din surse regenerabile. Una dintre măsuri (cu un buget de 608,5 milioane EUR) a fost aprobată în temeiul secțiunii 5 privind decarbonizarea industrială. În fine, 14 măsuri au fost aprobate în temeiul secțiunii 6.1 privind capacitatea de producție în domeniul tehnologiilor curate (cu un buget de aproximativ 11,93 miliarde EUR). În plus, în aceeași perioadă, Comisia a aprobat 7 măsuri de ajutor pentru decarbonizarea industrială în temeiul Orientărilor privind ajutoarele de stat pentru climă, protecția mediului și energie (OACME), cu un buget total de 6,8 miliarde EUR.] 

Acțiuni imediate:
· [T2-T3 2026] Comisia va organiza un summit privind investițiile în energie curată, care va reuni sectorul serviciilor financiare, inclusiv investitorii instituționali majori, liderii industriali, dezvoltatorii de proiecte și finanțatorii publici, pentru a accelera finanțarea privată. Summitul va viza găsirea unor soluții imediate și cu impact ridicat, cum ar fi stocarea, inclusiv bateriile, infrastructura de reîncărcare a vehiculelor electrice, electrificarea sau combustibilii de aviație și cei pentru sectorul maritim durabili.
· [Începând din aprilie 2026] Comisia va coordona un exercițiu al UE (capitolul privind investițiile AccelerateEU) pentru a capacita și a sprijini statele membre, inclusiv prin intermediul grupurilor de experți ale statelor membre, să valorifice la maximum fondurile UE disponibile (de exemplu, din fondurile politicii de coeziune) și să realoce fonduri ale UE, acolo unde este fezabil și în conformitate cu preferințele statelor membre și ale regiunilor, către investiții legate de energie care pot avea un impact rapid și pot atenua efectele creșterii prețurilor la energie, de exemplu prin:
A) Extinderea măsurilor existente ce vizează reducerea consumului de energie, implementarea energiei curate (de exemplu, pompe de căldură, energie solară fotovoltaică, lucrări de izolație, energie eoliană sau baterii), a soluțiilor circulare și a investițiilor într-o infrastructură energetică critică mai puternică și mai sigură, precum și promovarea instalării infrastructurii de reîncărcare și a producției de combustibili de aviație și pentru sectorul maritim durabili.
B) Adăugarea de noi măsuri la măsurile existente sau extinderea domeniului de aplicare al acestora, de exemplu măsuri de combatere a sărăciei energetice, ca măsuri suplimentare pe lângă măsurile existente în materie de eficiență energetică; extinderea domeniului de aplicare al energiei solare fotovoltaice la sistemele agrofotovoltaice; extinderea domeniului de aplicare al procedurilor accelerate și simplificate de autorizare.
C) Accelerarea punerii în aplicare a măsurilor relevante din planurile de redresare și reziliență, utilizând în mod corespunzător indicatorii prevăzuți în Comunicarea Comisiei intitulată „NextGenerationEU – Calea către 2026”, inclusiv posibilitatea de a injecta capital în băncile și instituțiile naționale de promovare. 
· [Începând din aprilie 2026]: Comisia va evalua dacă sunt necesare acțiuni suplimentare pentru a simplifica normele în vederea accelerării utilizării fondurilor UE pentru a investi în tranziția energetică.
· [Până în iulie 2026] Comisia va adopta o propunere legislativă de actualizare și modernizare a schemei UE de comercializare a certificatelor de emisii. Comisia va consulta în curând statele membre cu privire la actualizarea valorilor de referință aferente ETS. Acest lucru va completa modificările deja propuse în ceea ce privește rezerva pentru stabilitatea pieței pentru a spori capacitatea acesteia. Ca parte a revizuirii, Comisia va spori, de asemenea, sprijinul financiar pus la dispoziția industriei pentru tranziția sa către o energie curată prin intermediul Băncii de Decarbonizare Industrială, mobilizând finanțare în valoare de 100 de miliarde EUR. Pentru a asigura implementarea timpurie, aceasta va include un sprijin pentru stimularea investițiilor ce va consta în 400 de milioane de certificate EU ETS care să permită rapiditatea și solidaritatea, cu scopul de a spori siguranța investițiilor pentru a accelera investițiile în decarbonizare ale industriilor mari consumatoare de energie din UE. În acest context, pentru a asigura solidaritatea, statelor membre cu venituri mai mici li se va garanta accesul la sprijinul pentru stimularea investițiilor din cadrul ETS. În plus, Comisia va lua în considerare, de asemenea, extinderea sprijinului ETS pentru combustibilii de aviație durabili în ceea ce privește volumul și durata pentru aviație și va explora un mecanism similar pentru combustibilii pentru sectorul maritim durabili produși în UE.
· [Începând din aprilie 2026]: Comisia va sprijini statele membre care doresc să exploreze utilizarea veniturilor din EU ETS pentru măsuri țintite care mobilizează și accelerează investițiile în electrificare – cum ar fi în domeniul transporturilor sau al încălzirii –, în decarbonizarea industrială, în aplicațiile circulare din aval și investițiile care contribuie la reducerea prețurilor la energia electrică, inclusiv prin creșterea capacității de energie electrică din surse regenerabile, cu condiția ca investițiile să contribuie la electrificarea gospodăriilor și la decarbonizarea industrială.[footnoteRef:47] Comisia continuă să încurajeze statele membre să exploreze astfel de alocări de venituri ETS. [47:  Sprijinul pentru investițiile industriale poate fi conceput în conformitate cu secțiunea 4.5 din Cadrul privind ajutoarele de stat în contextul Pactului pentru o industrie curată (CISAF), dar numai dacă 100 % din veniturile din ETS sunt utilizate pentru investiții în decarbonizare, astfel cum se prevede la articolul 10 alineatul (3) din Directiva 2003/87/CE de stabilire a unei scheme de comercializare a certificatelor de emisii de gaze cu efect de seră în cadrul Uniunii.] 

· [Începând din aprilie 2026]: Comisia va colabora cu Coaliția europeană pentru finanțarea energiei pentru a dezvolta produse financiare standardizate pentru încălzirea și renovarea curate și pentru a dezvolta și a promova noi modele de afaceri în domeniul serviciilor energetice care să ofere sprijin direct IMM-urilor pentru implementarea de soluții de eficiență energetică și de electrificare. 
· [Începând din aprilie 2026]: Comisia va continua să sprijine statele membre în cadrul Coaliției primilor participanți la tranziția către eSAF (eSAF Early Movers Coalition) în organizarea licitației anunțate care are două componente, în valoare de 2 miliarde EUR, privind eSAF și va încuraja participarea și a altor state membre.

